

**6 steg for en enkel vervekonkurranse**


1. Bestem dere for en kampanjeperiode, en startdato og stoppdato, for eksempel over 2 uker.
2. Finn vervepremier. I nettbutikken til Sanitetskvinnene er det mange fine gaver og premier.
3. Annonser konkurransen på lokalforeningens Facebook-side. Skriv en kort tekst og bruk ett av bildene som er vedlagt. Husk å skrive når konkurransen er, hva deltakeren kan vinne, og at det gjelder verving av nye medlemmer og at dere oppfordrer alle medlemmer til å bli med konkurransen.
4. Sett et felles vervemål. Hvor mange hustandsmedlemmer klarer foreningen i felleskap å verve under perioden? Feir med en kake eller noe annet godt på neste medlemsmøte om dere når målet!
5. Bruk Facebook til å utfordre hverandre på en positiv måte. På den måten skaper dere engasjement på siden deres også. Lag gjerne enkle portretter på Facebook av medlemmer. Ta et bilde og skriv 2-3 setninger om noen som har vervet og som kan inspirere andre til å gjøre det samme. Post på [Forum for Sanitetskvinner](https://www.facebook.com/groups/164324140402964/) og tagg [Norske Kvinners Sanitetskvinne](https://www.facebook.com/sanitetskvinnene/) . Vi inspireres av hverandre!
6. Trekk vinnere av vervekonkurransen og gratuler dem på Facebook-siden til lokalforeningen. Dere bestemmer selv om dere vil ha en vinner hver uke eller en vinner til slutt.

**Tips til vervepremier**

I nettbutikken finner dere mange flotte ting som kan brukes som vervepremier. Her er tre forslag:

* [lyslykt til T-lys](https://sanitetskvinnene.shop.idegroup.no/lyslykt-til-telys-p3011-58)
* [glassflaske 0,5L](https://sanitetskvinnene.shop.idegroup.no/glassflaske-0-5l-p3005-58)
* [tursekk](https://sanitetskvinnene.shop.idegroup.no/ryggsekk-p2002-58)

Nye medlemmer kan meldes inn enten via vervekupong – bruk gjerne QR koden (nye er å finne i [nettbutikken](https://sanitetskvinnene.shop.idegroup.no/verveblokk-a-25-ark)), via [www.sanitetskvinnene.no/blimedlem](http://www.sanitetskvinnene.no/blimedlem)



Et bilde som inneholder tekst, elementer, skjermbilde

Automatisk generert beskrivelse